สงสัยค่ะ ว่าการรักษาโรคซิฟิลิส นอกจากการักษาตามระบบอย่างการฉีดยาหรือให้ยา penicillin แล้ว ยังมีการรักษาตามอาการอื่นๆในแต่ละระยะนอกจากนี้อีกมั้ยคะ อย่างเช่นยาทา โดยเฉพาะระยะที่1 รบกวนด้วยค่ะ
สวัสดีค่ะ ซิฟิลิสเป็นการติดเชื้อแบคทีเรียที่เป็นโรคติดต่อทางเพศสัมพันธ์ชนิดหนึ่ง ในระยแรกของโรคอาจทำให้มีอาการแผลที่อวัยวะเพศ ผื่นตามตัว ผื่นที่ฝ่ามือฝ่าเท้า หลังจากนั้นถ้าปล่อยไว้นานหลายปีไม่ได้รักษาจะลุกลามไปทำให้เกิดโรคในระบบประสาท สมอง หรือหัวใจและหลอดเลือดได้ เป็นโรคที่ในปัจจุบันถ้าเจอเร็ว รักษาเร็ว ไม่น่ากลัวค่ะ เพราะสามารถรักษาให้หายได้ด้วยการให้ยาฆ่าเชื้อเพนนิซิลินโดยการพบโรคในระยะใดๆของซิฟิลิซ จะรักษาด้วยยาฆ่าเชื้อกลุ่มเดียวกัน เพียงแต่ขนาดยาจะต่างกัน ถ้าพบในระยะแรกจะให้ยาแค่ครั้งเดียว ถ้าพบระยะแฝงจะให้ยา 3 ครั้ง ห่างกันครั้งละ 1 สัปดาห์ค่ะไม่มียาทาที่รักษาซิฟิลิซได้โดยตรง ได้แต่บรรเทาอาการ แต่ส่วนใหญ่ผื่นจากซิฟิลิซก็จะไม่เจ็บปวด หรือไม่คันอยู่แล้วค่ะ แนะนำพบแพทย์เพื่อตรวจและรักษาและได้ยาฆ่าเชื้อภายใต้การดูแลของแพทย์ต่อไป